
AVIZ

asupra propunerii legislative pentru modificarea şi completarea Anexei IV (2A/2008 ) la III salarii de bază pentru funcţiile de specialitate 
din muzee şi biblioteci

În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea şi completarea Anexei IV (2A/2008 ) la III salarii de bază pentru funcţiile de specialitate din muzee şi biblioteci, trimisă cu adresa nr. P.L.x-618 din 8 octombrie 2008, înregistrată  sub nr. 31/977 din 10 octombrie 2008.
Senatul a respins propunerea legislativă în şedinţa din 30.09.2008.

Camera Deputaţilor este Cameră decizională în cazul acestei iniţiative legislative conform prevederilor art. 75 alin. (1) şi (3) din Constituţia României, republicată, şi ale art. 92 alin.(9) pct. 1 din Regulamentul Camerei Deputaţilor, republicat.                                                                                                               
Potrivit prevederilor art. 61 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut propunerea legislativă în şedinţa din 27 ianuarie 2009.


Membrii comisiei juridică, de disciplină şi imunităţi au examinat propunerea legislativă supusă avizării, expunerea de motive, avizul favorabil al Consiliului Legislativ nr. 508/29.04.2008, precum  şi punctul de vedere al Guvernului, transmis cu adresa nr. 1385/D.P.S.G./ 11.06.2008.  

În urma dezbaterilor, cu unanimitate de voturi, s-a hotărât avizarea negativă a propunerii legislative.Propunerea legislativă nu poate fi aplicată neexistând unităţi de învăţământ pentru calificarea în funcţia de consrvator al bunurilor culturale, iar această funcţie nu se regăseşte în nomenclatoarele specializărilor şi calificărilor profesionale.
În raport de obiectul şi conţinutul său, propunerea legislativă face parte din categoria legilor ordinare.

